Dennis Muilenburg , sem rekinn var úr starfi forstjóra Boeing á dögunum , mun yfirgefa félagið með um 62,2 milljónir dala , jafnvirði um 7,6 milljarða króna . New York Times greinir frá . Þegar hafði verið greint frá því að Muilenburg hefði afsalað sér rétti sínum til hlutabréfa að verðmæti 14,6 milljónir dala , sem hann átti rétt á við starfslok . Önnur hlutabréf og lífeyrir , sem hann á rétt á samkvæmt samkomulagi , nemur hins vegar um 62,2 milljónum króna , að því er fram kemur í yfirlýsingu frá Boeing . „ Við þökkum Dennis fyrir nærri 35 ára þjónustu við Boeing-fyrirtækið , “ segir í yfirlýsingunni . „ Við starfslok fær Dennis þau fríðindi sem hann átti rétt á samkvæmt samkomulagi . Hins vegar fær hann engan bónus fyrir árið 2019 . “ Muilenburg var látinn taka poka sinn á Þorláksmessu , stuttu eftir að tilkynnt var að fyrirtækið hefði stöðvað framleiðslu á Boeing 737 MAX-vélunum , sem hafa verið kyrrsettar frá því í mars í fyrra . Sagði ítilkynningu frá Boeing að fyrirtækið þyrfti að byggja upp traust á ný og laga samband sitt við eftirlitsaðila , viðskiptavini og alla aðra hagsmunaaðila . Nýr forstjóri félagsins er David Calhoun , en greint hefur verið frá því að hann hljóti 7 milljóna dala bónus , jafnvirði um 860 milljóna króna , takist honum að koma 737 MAX-vélunum aftur í loftið . Bætist það ofan á grunnlaun hans , 1,4 milljónir dala á ári , mögulegan bónus fyrir ársmarkmið upp á 2,5 milljónir dala , mögulegan bónus fyrir langtímamarkmið upp á 7,5 milljónir dala , og hlutabréf upp á 10 milljónir dala .